Ego Galterius Dei gratia Eduensis episcopus. Notum volo fieri presentibus et futuris quod quedam controversie versabantur inter fratres Quinciaci et Aimonem militem de Sancto Medardo. Tamdem idem Aimo adquiescens prudentum virorum consilio quictum clamavit prefatis fratribus quicquid reclamabat apud Marchauges et apud Cumigni et apud Semunt et apud Baleno et quicquid habebat apud Chanicerias preter prata et solam medietatem molendini pro qua tamen medietate singulis annis octo denarios censuales infra octavs sancti Remigiii eisdem fratribus apud Semunt reddet. Quictam etiam clamavit dictis fratribus insulam que est iusta supradictum molendinum et quoddam iornale terre pertinentis ad honorem de Maisnilo quod situm est infra terras quas dedit eis in elemosinam defunctus Odoardus de Maisnilo. Hoc totum laudaverunt Adalina uxor ipsius Aimonis et quatuor filii eorum Willermus, Anselmus, Girardus, Hugo. Et ad maiorem huius facti certitudinem presens scriptum nostro sigillo muniri fecimus. Huius rei testes sunt : Odo archipresbiter de Tullum, Odebertus presbiter de Maisnilo, Stephanus Villanus, Haimo de Cumigni. Actum est hoc Tuillum anno Incarnati Verbi millesimo centesimo XCo Vo.